
R E F E R A T

privind completarea şi modificarea HCL-ului nr. 115/2007 şi a contractului de asociere încheiat între Municipiul Timişoara si Clubul Sportiv Municipal Calor Timisoara şi aprobarea contribuţiei Municipiului Timişoara pentru anul 2009 pentru sprijinul activităţii sportive a echipei

      
Conform procesului verbal cu nr. SC2009 - 2027/04.02.2009, Comisia de evaluare si analiza a performantelor sportive obţinute de echipele asociate cu Municipiul Timisoara, constituită în baza HCL 516/25.11.2008, a analizat şi a evaluat activităţile sportive desfăşurate de Clubul Sportiv Municipal Calor Timisoara, echipă asociată cu Municipiul Timişoara conform HCL 115/ 03.04.2007.

În campionatul 2007 – 2008  echipa de seniori a avut o evoluţie mulţumitoare. Dacă în prima parte a campionatului, în tur, echipa nu a avut rezultate prea bune datorită faptului că în vara anului 2007 clubul s-a orientat mai mult spre jucători tineri fără prea multă experienţă competiţională, în partea a doua, retur, echipa a avut o evoluţie foarte bună.

Echipele de juniori au activat pe plan judeţean având o comportare foarte bună.


În campionatul 2008 – 2009 echipa de seniori activează în liga a III – a, seria a V-a, având o comportare satisfăcătoare această situaţie datorându-se plecării masive de jucători.

În urma analizei, Comisia de evaluare si analiza a performantelor sportive obţinute de echipele asociate cu Municipiul Timişoara a propus ca sprijinul financiar alocat echipei sus menţionate pe anul bugetar 2009 sa fie de  100.000 lei, fapt însuşit prin semnătură de reprezentantul Clubului Sportiv Municipal Calor Timisoara, prezent la analiză.
 
Menţionăm că sprijinul financiar, pe anul bugetar 2009, alocat echipei Club Sportiv Municipal Calor Timisoara va fi stipulată prin act adiţionalul nr. 2, anexă la contractul de asociere aferent HCL 115/ 03.04.2007.


De asemenea, având în vedere modificarea componenţei Consiliului Local al Municipiului Timişoara în urma alegerilor locale din anul 2008, propunem înlocuirea domnului consilier Vasi Calin Vasile, care nu mai este membru al CLT, cu un alt consilier local, care să facă parte din Consiliul de Administraţie al echipei Club Sportiv Municipal Calor Timisoara conform art.2 din HCL 115/2007. Menţionăm că celălalt reprezentant al CLT în Consiliul de Administratie al echipei Club Sportiv Municipal Calor Timisoara este domnul consilier Radu Ţoancă.

